Diari Oficial de la Generalitat Valenciana


Sumari del DOGV 5163, del 27-12-2005 (2005/14581)

DECRET 210/2005, de 23 de desembre, del Consell de la Generalitat, pel qual es regula la concessió de les indemnitzacions als presos acollits a la Llei d'Amnistia que no van accedir a les indemnitzacions aprovades pel Govern de la Nació i que han sigut inclosos en el cens, aprovat per Acord del Consell de la Generalitat, de 6 de maig de 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/12/23/210/dof/vci/html**

### Dades del document

Número de DOGV
:   5163

Data del DOGV
:   27-12-2005

Secció del DOGV
:   I. DISPOSICIONS GENERALS

Número del document
:   2005/14704


Data del document
:   23-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Decret

Descriptors 

:   * ajuda pública
    * cens
    * presoner polític
    * prescripció de la pena
    * indemnització

DECRET 210/2005, de 23 de desembre, del Consell de la Generalitat, pel qual es regula la concessió de les indemnitzacions als presos acollits a la Llei d'Amnistia que no van accedir a les indemnitzacions aprovades pel Govern de la Nació i que han sigut inclosos en el cens, aprovat per Acord del Consell de la Generalitat, de 6 de maig de 2005. [2005/14669]
  
La Llei 46/1977, de 15 d'octubre, d'Amnistia, va extingir la responsabilitat penal i administrativa per la comissió d'actes d'intencionalitat política, entre els quals estaven els delictes de rebel·lió i sedició, l'objecció de consciència a la prestació del servici militar o els actes d'expressió d'opinió.
  
Uns anys després, la Llei 4/1990, de 29 de juny, de Pressupostos Generals de l'Estat per a 1990, en la disposició addicional divuit, va establir una indemnització a favor dels qui van patir presó en establiments penitenciaris durant tres o més anys, com a conseqüència dels supòsits previstos en l'esmentada Llei 46/1977, i tingueren complida l'edat de seixanta-cinc anys en data 31 de desembre de 1991; esta indemnització esta, el règim jurídic de la qual va ser modificat per la disposició addicional divuit de la Llei 31/1991, de 30 de desembre, de Pressupostos Generals de l'Estat per a 1992 i la disposició addicional tercera de la Llei 42/1994, de 30 de desembre, de Mesures Fiscals, Administratives i d'Orde Fiscal.
  
La realitat ha demostrat que les actuacions del Govern de la Nació han resultat insuficients i, per això, les Corts Valencianes han aprovat diverses resolucions; entre elles la número 101/VI, en la sessió celebrada el dia 16 de setembre de 2004, en la qual s'instava al Consell de la Generalitat perquè ?concloga l'elaboració del cens definitiu de persones que van patir presó durant el franquisme per motius polítics?, i perquè ?siguen pagades les compensacions corresponents amb la màxima urgència?.
  
En compliment de les resolucions de les Corts Valencianes, la Conselleria de Justícia i Administracions Públiques, va escometre el primer dels treballs encomanats, l'elaboració d'un cens de persones que van patir privació de llibertat com a conseqüència dels actes d'intencionalitat política previstos en la Llei d'Amnistia i que no van poder accedir a les indemnitzacions atorgades pel Govern Central. Cens que ha sigut aprovat pel Consell de la Generalitat, mitjançant l'Acord de 6 de maig de 2005, publicat en el Diari Oficial de la Generalitat Valenciana, de 8 de juny de 2005.
  
Una vegada elaborat el cens, amb el present decret s'escomet el segon dels treballs, regular una indemnització consistent en una prestació econòmica de caràcter directe, únic i no periòdic, a la qual podran accedir aquelles persones que han resultat incloses en el cens citat.
  
En conseqüència, de conformitat amb el que disposa l'article 22.e) de la Llei 5/1983, de 30 de desembre, de Govern Valencià, a proposta del conseller de Justícia, Interior i Administracions Públiques, i amb la deliberació prèvia del Consell de la Generalitat, en la reunió del dia 23 de desembre de 2005,
  
DECRETE
  
Article 1. Objecte
  
El present decret té com a objecte regular la concessió d'indemnitzacions a les persones que van patir privació de llibertat com a conseqüència dels actes d'intencionalitat política previstos en la Llei 46/1977, de 15 d'octubre, d'Amnistia, i no van poder accedir a les indemnitzacions establides en la disposicions addicional divuit de les Lleis 4/1990, de 26 de juny, de Pressupostos Generals de l'Estat per a 1990, i 31/1991, de 30 de desembre, de Pressupostos Generals de l'Estat per a 1992.
  
Article 2. Naturalesa de les indemnitzacions i incompatibilitats
  
1. Les indemnitzacions consistiran en una prestació econòmica directa, de percepció única i no periòdica.
  
2. Les indemnitzacions establides en este decret són incompatibles amb qualssevol altres ajudes, indemnitzacions, pensions o subsidis que s'hagen percebut o tinguen dret a percebre's per altres Administracions Públiques o per la Seguretat Social pel mateix concepte.
  
Article 3. Quantia
  
La quantia individual de les indemnitzacions serà de 6.000 euros.
  
Article 4. Beneficiaris
  
1. Seran beneficiaris d'estes indemnitzacions, les persones incloses en el cens aprovat per l'Acord de 6 de maig de 2005, del Consell de la Generalitat.
  
2. Si durant la tramitació del procediment morira la persona amb dret a percebre la indemnització, esta passarà als seus hereus.
  
Article 5. Forma de pagament
  
1. L'abonament de les quantitats fixades en l'article 3, en concepte d'indemnització, s'efectuarà en un pagament únic mitjançant xec nominatiu.
  
2. El pagament es farà a càrrec de l'aplicació pressupostària 96.40.71.46922.2, línia de subvenció - indemnitzacions cens Acord de 6 de maig de 2005, del Consell de la Generalitat?.
  
Article 6. Tramitació
  
La Sotssecretaria de la Conselleria de Justícia, Interior i Administracions Públiques procedirà a realitzar les comprovacions oportunes per tal que siguen concedides les indemnitzacions als qui van ser inclosos en el cens.
  
Disposicions finals
  
Primera. Habilitació per al desplegament i execució
  
El conseller de Justícia, Interior i Administracions Públiques està facultat per a dictar totes les disposicions que calguen per al desplegament i l'execució del present decret.
  
Segona. Entrada en vigor
  
El present decret vigirà l'endemà de la publicació en el Diari Oficial de la Generalitat Valenciana.
  
Valencia, 23 de desembre de 2005.
  
El president de la Generalitat,
  
Francisco Camps Ortiz
  
El conseller de Justícia, Interior i Administracions Públiques,
  
Miguel Peralta Viñes


Còpia Permalink ELI